Publication: Magyar Közlöny
Issue: MK-2003-30 (Year: 2003, Number: 30)
Era: 1990-2004
Section: 17/1996. (III. 8.) OGY határozat (OGY h.) és a Magyar
Paragraph Index: 869

2. A kuratórium és az elnökség mûködése 2.1. A kuratórium, illetve a kuratórium elnöksége a feladatai ellátáshoz szükséges gyakorisággal, de a kuratórium legalább kéthavonta, a kuratórium elnöksége legalább havonta ülésezik. Az ülést a kuratórium (elnökség) elnöke, akadályoztatása esetén elnökhelyettese hívja össze írásban, az idõpont, az ülés helye és napirendje közlésével. A részvénytársaság elnökét közgyûlési ügyekben az ülésre meg kell hívni. Az elnök köteles a kuratórium (elnökség) rendkívüli ülését a kuratórium (elnökség) tagjai többségének a napirend megjelölésével elõterjesztett kérésére nyolc napon belüli idõpontra összehívni. Ennek elmulasztása esetén a kezdeményezõk együttesen jogosultak a rendkívüli ülés összehívására [Mtv. 61. § (1) bek.]. 2.2. A kuratórium tagjainak (ideértve az elnökség tagjait, az elnököt és az elnökhelyettest is) szavazati joga egyenlõ [Mtv. 61. § (2) bek.]. A tagok szavazati jogaikat személyesen gyakorolhatják. A szavazás nyílt, kivéve az Mtv. 69. § (2) bekezdésben, és a kuratórium Szervezeti és Mûködési Szabályzatában meghatározott eseteket. 2.3. Az ülés határozatképes, ha azon a tagok több mint fele és az elnök vagy az elnökhelyettes jelen van. A határozat meghozatalához a jelenlévõk többségének szavazata szükséges. Kuratóriumi ülésen a jelenlévõk kétharmadának szavazata szükséges azonban a részvénytársaság elnöke megválasztásához, megbízatásának egyszeri meghoszszabbításához [Mtv. 61. § (3) bek.]. 2.4. Az összes tag kétharmadának szavazata szükséges a részvénytársaság elnökének visszahívásához, az alelnök(ök) megbízásának vagy megbízatása visszavonásának megtiltásához. Elnökségi ülésen az összes tag kétharmadának szavazata szükséges az Mtv. 66. § (2) bekezdés b) pontja szerinti ügyekben. Az összes kuratóriumi tag több mint fele tehet javaslatot a részvénytársaság elnökének visszahívására [Mtv. 61. § (4) bek.]. 2.5. Az ülés napirendjét a kuratórium elnöke (akadályoztatása esetén az elnökhelyettes) állítja össze és vezeti az ülést. A napirendre bármely tag írásban elõzetesen javaslatot tehet, amelynek napirendre tûzésérõl az ülés határoz [Mtv. 61. § (5) bek.]. 2.6. Ha az elnökség a 66. § (2) bekezdés b) pontja alapján nem tud az összes tag kétharmados többségével javaslatot tenni a részvénytársaság elnökének személyére, és ugyanilyen szavazataránnyal új pályázat kiírásáról sem tud dönteni a pályázat beadási határidejétõl számított harminc napon belül, megbízatása megszûnik. Az Országgyûlés egy hónapon belül új elnökséget választ [Mtv. 61. § (6) bek.]. 2.7. A közalapítvány Szervezeti és Mûködési Szabályzata a Mûvelõdési Közlönyben jelenik meg [OGY h. 6.1 pont

Source: https://magyarkozlony.hu/hivatalos-lapok/bf2f94da1fa39c93c7e5b32d279f58f6f1d9544e/dokumentumok/fc8e8126088d007c4ee192edf3d881682de4d504/letoltes